b'\n_START_ARTICLE_\nMan of the World (The Windows Speak)\n_START_SECTION_\nNa bo\xc5\xbei\xc4\x8dno no\xc4\x8d\n_START_PARAGRAPH_\nMedtem pa je slovenski tekst povsem originalen in ne gre za nikar\xc5\xa1no priredbo ali prevod angle\xc5\xa1kega besedila. Avtor besedila je Miran Rudan, ki je uradno naveden kot edini avtor, saj je bil prispevek Toneta Ko\xc5\xa1mrlja pri slovenskem besedilu zanemarljiv. Pesem je bila izdana 2. novembra 1989 na albumu Slava vojvodine Kranjske pri ZKP RTV Ljubljana. Pesem je bila zmiksana in posneta septembra 1989 v studiu Tivoli v Ljubljani. Producenti albuma so bili Bor Zuljan ter skupina Pop Design.\n_START_SECTION_\n\xc5\xa0kandal s plagiatom\n_START_PARAGRAPH_\nDa je Na bo\xc5\xbei\xc4\x8dno no\xc4\x8d plagiat te pesmi je oktobra 2010 razkril \xc4\x8dasopis \xc5\xbdurnal24. Po besedah \xc4\x8dlanov skupine Pop Design naj bi pesem izdali pod lastnim imenom zato, ker kot trdijo, niso na\xc5\xa1li avtorja izvirnika, saj so pesem sli\xc5\xa1ali samo po radiu. Rudan in Ko\xc5\xa1mrlj sta veliko hodila v M\xc3\xbcnchen po glasbila in to pesem tudi velikokrat sli\xc5\xa1ala po radiu ter jo posnela na kaseto. Ker naj ne bi na\xc5\xa1la pravega avtorja, se je kot avtor glasbe la\xc5\xbeno podpisal kar Ko\xc5\xa1mrlj. Medtem pa slovensko besedilo ni plagiat in je njegov avtor Rudan. Sporna je torej samo glasba in ne besedilo.'